# Pablo Torre Carral

Pablo Torre Carral (Santa Cruz de Bezana, Cantàbria, 3 d'abril de 2003), conegut com a Pablo Torre, és un futbolista professional càntabre que juga com a migcampista central al Futbol Club Barcelona. És fill de l'exfutbolista Esteban Torre que també va jugar al Racing de Santander als anys noranta.

## Carrera esportiva
### Racing de Santander

Nascut a Soto de la Marina, Cantàbria, Torre va ingressar al planter del Racing de Santander el 2015, des del CD Marina Sport. El 15 d'abril de 2020, quan encara era juvenil, va signar contracte professional amb el club, fins al juny de 2025.
Torre va debutar com a sènior amb el filial el 19 de juliol de 2020, com a titular en un empat 1–1 a fora contra la Gimnástica de Torrelavega, als play-off de promoció de Tercera Divisió. L'agost, amb només 17 anys, va formar part de la plantilla del primer equip en la pretemporada, amb l'entrenador Javi Rozada, i va ser promocionat definitivament al primer equip el setembre.
Torre va debutar amb el primer equip del Racing el 18 d'octubre de 2020, com a titular en el partit inaugural de la Segona Divisió B 2020–21, un empat 1–1 a casa contra el Club Portugalete. Va marcar el seu primer gol com a sènior el 21 de febrer, el segon del seu equip en una victòria per 3–1 a casa contra el CD Laredo; sis dies després, va marcar un doblet en una golejada per 4–0 a fora contra el Barakaldo CF.
Titular habitual durant la seva prmiera temporada sènior, Torre va jugar amb el dorsal 10 a Primera RFEF la temporada 2021-22. Va contribuir amb deu gols en 32 partits (inclosos play-off) a l'ascens del Racing a Segona Divisió.

### FC Barcelona

El març de 2022 es va fer oficial que el FC Barcelona havia arribat a un acord amb el Racing de Santander per contractar Torre, de 18 anys per la temporada 2022-23, a canvi de 5 milions d'euros, que podrien arribar als 20 milions en variables. El un contracte seria fins al 2026, amb una clàusula de rescissió de 100 milions. Seria inicialment assignat a l'equip B per jugar la primera divisió RFEF 2022–23. Va signar contracte fins al 2026 el 15 de juny. Torre va debutar amb el primer equip del Barça en la pretemporada 2022-23, en un amistós per celebrar el centenari de la UE Olot que acabà en empat 1-1.

#### Cessió al Girona

El 18 de juliol de 2023, Torre fou cedit al Girona FC per la temporada 2023–24. El 12 d'agost de 2023, va debutar amb el club en el partit contra la Reial Societat.

## Palmarès
### FC Barcelona

* 1 Lliga espanyola: 2022-23
* 1 Supercopa d'Espanya: 2025

## Referències

* ↑ «El Barça cierra el fichaje de Pablo Torre por 5 millones más variables». Marca, 05-03-2022.
* ↑ «Pablo Torre, el nuevo talento del Sardinero que golea y lidera en el centro del campo» (en castellà). Mundo Deportivo, 04-03-2022. [Consulta: 17 juny 2022].
* ↑ «El juvenil Pablo Torre rubrica un contrato profesional con el Racing hasta el 30 de juny de 2025» (en castellà). Racing Santander, 15-04-2020. [Consulta: 17 juny 2022].
* ↑ «El contrato de Pablo Torre marca el camino de un nuevo Racing» (en castellà). Diari AS, 14-04-2020. [Consulta: 17 juny 2022].
* ↑ «La Gimnástica se mete en la final más por oficio que por fútbol» (en castellà). El Diario Montañés, 19-07-2020. [Consulta: 17 juny 2022].
* 1 2 «Pablo Torre no para de crecer» (en castellà). El Diario Montañés, 01-03-2022. [Consulta: 17 juny 2022].
* ↑ «Saúl se juega su continuidad ante Bilbao Athletic y Sporting B» (en castellà). Diari AS, 21-09-2020. [Consulta: 17 juny 2022].
* ↑ «Pablo Torre, la esperanza del racinguismo» (en castellà). Golsmedia, 22-10-2020. [Consulta: 17 juny 2022].
* ↑ «El Racing se da un homenaje ante un Laredo que llegó una hora tarde» (en castellà). Diari AS, 21-02-2021. [Consulta: 17 juny 2022].
* ↑ «El Racing tira de calidad y goléa al Barakaldo» (en castellà). Grada 3, 27-02-2021. [Consulta: 17 juny 2022].
* ↑ «La plantilla del Racing elige sus dorsales oficiales para la temporada 2021/22» (en castellà). Racing Santander, 27-08-2021. [Consulta: 17 juny 2022].
* ↑ «Racing y Fútbol Club Barcelona acuerdan el traspaso del futbolista Pablo Torre» (en castellà). Racing Santander, 04-03-2022. [Consulta: 17 juny 2022].
* ↑ «Qui és Pablo Torre, el nou fitxatge que farà la pretemporada amb el primer equip?». 324.cat, 15-06-2022 [Consulta: 15 juny 2022].
* ↑ «Agreement for Pablo Torre to join FC Barcelona B». FC Barcelona, 04-03-2022.
* ↑ «El Barça cierra el fichaje de Pablo Torre por 5 millones más variables» (en castellà). Marca, 05-03-2022.
* ↑ «Pablo Torre is officially blaugrana». FC Barcelona, 15-06-2022. [Consulta: 17 juny 2022].
* ↑ Navarro, C «Kessie y Pablo Torre dejan buenas sensaciones en el estreno culé». Marca, 13-07-2022 [Consulta: 13 juliol 2022].
* ↑ «Pablo Torre loaned to Girona». FC Barcelona, 18-07-2023. [Consulta: 19 juliol 2023].
* ↑ «Pablo Torre - Títulos & éxitos» (en castellà). [Consulta: 15 maig 2023].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].

## Enllaços externs

* Pablo Torre Carral a BDFutbol
* Pablo Torre Carral, Fitxa a Soccerway